ועדת הכספים, כנסת 24, פרוטוקול מספר 205, 2022-01-18 11:45

ולדימיר בליאק: אנחנו עוברים לסעיף הבא בסדר היום, שינויים בתקציב לשנת 2022.

ולדימיר בליאק: פנייה מספר 3, משרד הביטחון.

נטע בר זיו: אגף התקציבים.

נטע בר זיו: הפנייה נועדה לתקצוב תוספת של 11 מיליארד שקלים ו-350 מיליוני שקלים בהרשאה להתחייב עבור צורך ביטחוני.

נטע בר זיו: מטעמי סיווג ההסברים יינתנו בוועדה המשותפת לתקציב הביטחון.

ינון אזולאי: אני יודע שאין שאלות אבל אני אשאל משהו.

ינון אזולאי: בפניות התקציביות הוכחתי שגם על תקציב ביטחון מסווג יש שאלות.

ולדימיר בליאק: כבר הוכחת.

ולדימיר בליאק: אתה לא צריך להוכיח שוב.

ינון אזולאי: שאלה.

ינון אזולאי: זאת פנייה או שאלה עודפים?

נטע בר זיו: זאת פנייה לתוספת הרשאה להתחייב.

ינון אזולאי: מאיפה זה הגיע?

נטע בר זיו: הרשאה להתחייב, אין לה מקור.

נטע בר זיו: זה לא כסף מזומן אלא זאת הרשאה.

ינון אזולאי: הרשאה להתחייב לשנה הבאה?

נטע בר זיו: כן.

ינון אזולאי: תשתדלו להזדרז עם זה כי בפניות התקציביות שהיו בסוף שנה שעברה, פספסתם, אם אני לא טועה, לפחות שתי פניות, אם לא שלוש.

נטע בר זיו: במשרד הביטחון.

ינון אזולאי: במשרד הביטחון.

נטע בר זיו: לא מוכר לי אבל אני אבדוק.

ינון אזולאי: מה שאני אומר לך, זה בדוק.

ינון אזולאי: אם תרצי את מספר הפניות, אני אעזור לך.

ינון אזולאי: יש לי מה להגיד אבל זה מסווג ואני אגיד לך את זה אחר כך.

ולדימיר בליאק: אני מעלה את הפנייה להצבעה את פנייה מספר 3, משרד הביטחון.

ולדימיר בליאק: מי בעד?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: אושרה

ולדימיר בליאק: הפנייה אושרה פה אחד.

ולדימיר בליאק: תודה רבה.

ולדימיר בליאק: הישיבה נעולה.